ગુરુગ્રામ: રાષ્ટ્રીય સ્વયંસેવક સંઘના કાર્યક્રમમાં સામેલ થયા બાદ હવે પૂર્વ રાષ્ટ્રપતિ પ્રણવ મુખર્જીએ ભાજપ શાસિત હરિયાણામાં મુખ્યમંત્રી મનોહર લાલ ખટ્ટરની સાથે મંચ પર જોવા મળ્યા. થોડા મહિના પહેલા આરએસએસ (RSS)ના કાર્યક્રમમાં પ્રણવની હાજરીથી કોંગ્રેસ પાર્ટી ઘણી અસહજ થઈ ગઈ હતી. ત્યાં સુધી કે પ્રણવની દીકરી શર્મિષ્ઠાએ પણ તેની સામે નારાજગી વ્યક્ત કરી હતી. જોકે, પાર્ટીના ઘણા દિગ્ગજ નેતાઓની ન જવાની સલાહ છતાં પ્રણવ મુખર્જી સંઘના કાર્યક્રમમાં પહોંચ્યા હતા અને તેમણે નેશન (દેશ), નેશનાલિઝમ (રાષ્ટ્રવાદ) અને પેટ્રિયોટિઝ્મ (દેશભક્તિ) પર વાત કરી હતી.